Oficiālais Vēstnesis L 070 , 09/03/2004 Lpp. 0027 - 0028



Komisijas Regula (EK) Nr. 428/2004 (2004. gada 4. marts), ar ko 2004. zvejas gadam nosaka pārejošo uzkrājumu atbalsta summu un vienotas likmes atbalsta summu par atsevišķiem zvejniecības produktiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. decembra Regulu (EK) Nr. 104/2000 par zivsaimniecības un akvakultūras produktu tirgu kopīgo organizāciju [1], ņemot vērā Komisijas 2000. gada 21. decembra Regulu (EK) Nr. 2814/2000, kas nosaka sīki izstrādātus noteikumus Padomes Regulas (EK) Nr. 104/2000 piemērošanai par pārejošo uzkrājumu atbalsta piešķiršanu attiecībā uz atsevišķiem zivsaimniecības produktiem [2], un jo īpaši tās 5. pantu, ņemot vērā Komisijas 2001. gada 14. maija Regulu (EK) Nr. 939/2001, kas nosaka sīki izstrādātus noteikumus Padomes Regulas (EK) Nr. 104/2000 piemērošanai par vienotas likmes atbalsta piešķiršanu attiecībā uz atsevišķiem zivsaimniecības produktiem [3], un jo īpaši tās 5. pantu, tā kā: (1) Regulā (EK) Nr. 104/2000 ir noteikts, ka par atsevišķu svaigu produktu daudzumiem, kas izņemti no tirgus un ko pārstrādā stabilizēšanas nolūkos un uzglabā vai arī konservē, var piešķirt atbalstu. (2) Šāda atbalsta mērķis ir pienācīgi stimulēt ražotāju organizācijas pārstrādāt vai konservēt no tirgus izņemtos produktus, lai izvairītos no to iznīcināšanas. (3) Jābūt tādam atbalsta līmenim, kas neizjauc attiecīgo produktu tirgus līdzsvaru un netraucē konkurenci. (4) Atbalsta līmenis nedrīkstētu pārsniegt ar stabilizēšanai un uzglabāšanai būtisku darbību saistītās tehniskās un finansiālās izmaksas, kas reģistrētas Kopienā tajā zvejas gadā, kas ir pirms attiecīgā gada. (5) Šajā regulā paredzētie pasākumi ir saskaņā ar Zvejniecības produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 104/2000 23. pantā minētās pārejošo uzkrājumu atbalsta summas un minētās regulas 24. panta 4. punktā minētās vienotās likmes atbalsta summas 2004. zvejas gadam ir noteiktas šīs regulas pielikumā. 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. To piemēro no 2004. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2004 gada 4. martā Komisijas vārdā — Komisijas loceklis Franz Fischler [1] OV L 17, 21.1.2000., 22. lpp. [2] OV L 326, 22.12.2000., 34. lpp. [3] OV L 132, 15.5.2001., 10. lpp. -------------------------------------------------- PIELIKUMS 1. Pārejošo uzkrājumu atbalsta summa par produktiem, kas uzskaitīti Regulas (EK) Nr. 104/2000 I pielikuma A un B daļā, un par jūrasmēlēm (Solea spp.), kas uzskaitītas minētās regulas I pielikuma C daļā Pārstrādes metodes, kas uzskaitītas Regulas (EK) Nr. 104/200023. pantā | Atbalsta summa (EUR par tonnu) | 1 | 2 | I.Veselu produktu, izķidātu un ar galvām, vai gabalos sagrieztu produktu sasaldēšana un uzglabāšana —Sardina pilchardus sugas sardīnes | 330 | —citas sugas | 270 | II.Fileju gatavošana, sasaldēšana un uzglabāšana | 350 | III.Veselu produktu, izķidātu un ar galvām, vai gabalos sagrieztu, vai filetētu produktu sālīšana un/vai žāvēšana un uzglabāšana | 260 | IV.Marinēšana un uzglabāšana | 240 | 2. Pārejošo uzkrājumu atbalsta summa par pārējiem produktiem, kas uzskaitīti Regulas (EK) Nr. 104/2000 I pielikuma C daļā Pārstrādes un/vai saglabāšanas metodes, kas uzskaitītas Regulas (EK) Nr. 104/200023. Pantā | Produkti | Atbalsta summa (EUR par tonnu) | 1 | 2 | 3 | I.Sasaldēšana un uzglabāšana | Norvēģijas omārs (Nephrops norvegicus) | 300 | Norvēģijas omāru astes (Nephrops norvegicus) | 225 | II.Galvas atdalīšana, produkta sasaldēšana un uzglabāšana | Norvēģijas omārs (Nephrops norvegicus) | 280 | III.Vārīšana, sasaldēšana un uzglabāšana | Norvēģijas omārs (Nephrops norvegicus) | 300 | Ēdamie krabji (Cancer pagurus) | 225 | IV.Pasterizācija un uzglabāšana | Ēdamie krabji (Cancer pagurus) | 350 | V.Uzglabāšana dzīvā veidā stacionārās cisternās vai akvārijos | Ēdamie krabji (Cancer pagurus) | 210 | 3. Vienotas likmes atbalsta summa par produktiem, kas uzskaitīti Regulas (EK) Nr. 104/2000 IV pielikumā Pārstrādes metodes | Atbalsta summa (EUR par tonnu) | 1 | 2 | I.Veselu produktu, izķidātu un ar galvām, vai gabalos sagrieztu produktu sasaldēšana un uzglabāšana | 270 | II.Fileju gatavošana, sasaldēšana un uzglabāšana | 350 | --------------------------------------------------